b'\n_START_ARTICLE_\nCalea ferat\xc4\x83 Apahida\xe2\x80\x93Dej\n_START_SECTION_\nIstoric\n_START_PARAGRAPH_\nLa momentul construirii c\xc4\x83ii ferate, regiunea Transilvania apar\xc8\x9binea de Regatul Ungariei. La \xc3\xaenceputul anilor 1870 compania Ungarische Ostbahn a construit o serie de c\xc4\x83i ferate care au conectat cele mai mari ora\xc8\x99e din Transilvania cu ora\xc8\x99ele din Ungaria Central\xc4\x83. Aceste linii au trecut pu\xc8\x9bin mai t\xc3\xa2rziu \xc3\xaen posesia companiei feroviare maghiare de stat M\xc3\x81V. Ca urmare, unele companii locale particulare de cale ferat\xc4\x83 au \xc3\xaenceput s\xc4\x83 construiasc\xc4\x83 leg\xc4\x83turi feroviare de la re\xc8\x9beaua feroviar\xc4\x83 existent\xc4\x83 c\xc4\x83tre diferite regiuni ale Transilvaniei._NEWLINE_Compania feroviar\xc4\x83 local\xc4\x83 Sz\xc3\xa1mostalbahn a construit prima linie a sa din localitatea Apahida de pe Calea ferat\xc4\x83 Cluj\xe2\x80\x93R\xc4\x83zboieni c\xc4\x83tre Dej. Aceast\xc4\x83 cale ferat\xc4\x83 a putut fi pus\xc4\x83 \xc3\xaen func\xc8\x9biune la 15 septembrie 1881._NEWLINE_La sf\xc3\xa2r\xc8\x99itul primului r\xc4\x83zboi mondial, Transilvania a devenit parte component\xc4\x83 a Rom\xc3\xa2niei, iar c\xc4\x83ile ferate din Transilvania au fost preluate de compania feroviar\xc4\x83 rom\xc3\xa2n\xc4\x83 de stat CFR. \xc3\x8en urma Dictatului de la Viena (1940), teritoriul Transilvaniei a fost \xc3\xaemp\xc4\x83r\xc8\x9bit \xc3\xaentre Rom\xc3\xa2nia \xc8\x99i Ungaria, iar acest traseu feroviar a trecut temporar pe teritoriul Ungariei. \xc3\x8en 1944 calea ferat\xc4\x83 a redevenit rom\xc3\xa2neasc\xc4\x83.\n_START_SECTION_\nSitua\xc8\x9bie actual\xc4\x83\n_START_PARAGRAPH_\n\xc3\x8entreaga cale ferat\xc4\x83 este electrificat\xc4\x83 \xc8\x99i cu linie dubl\xc4\x83. Pe aici trec zilnic mai multe trenuri accelerate. Traseul este foarte important \xc8\x99i pentru traficul de marf\xc4\x83.'